# Συνεχίζοντας τις αφηγηματικές τεχνικές, ας μιλήσουμε για το ….

# *χαρακτηρισμό ήρωα λογοτεχνικού έργου*

***1. Πρώτα αναφέρουμε τα εξωτερικά γνωρίσματα, όπως τα αναφέρει ο συγγραφέας. Σε ό,τι αφορά τα γνωρίσματα που αποδίδονται στους χαρακτήρες,***

* το πιο βασικό στοιχείο είναι χωρίς αμφιβολία **το όνομα**, το οποίο λειτουργεί και ερμηνευτικά (π.χ. αλληγορικά ή συμβολικά ονόματα, προσωνύμια, ανώνυμοι ήρωες κτλ.)

**Πέρα από το όνομα, άλλα σημαντικά γνωρίσματα για έναν ήρωα είναι**

* η εξωτερική του εμφάνιση,
* οι κινήσεις ή οι χειρονομίες του,
* οι χώροι ή το περιβάλλον στο οποίο κινείται

***2.Στο κύριο μέρος αναλύουμε το χαρακτήρα του ήρωα****:*

* τα ψυχικά γνωρίσματα, το συναισθηματικό κόσμο, τις αρετές, προτερήματα, ελαττώματα.
* τις ιδέες, τις πεποιθήσεις, τις απόψεις του ήρωα.
* τις κλίσεις ή τις συνήθειές του.
* Αν διαπιστώσουμε ότι στον χαρακτήρα του ήρωα παρατηρούνται αλλαγές, τις καταγράφουμε. Πιθανόν οι αλλαγές αυτές να είναι παροδικές και να οφείλονται σε συγκεκριμένα γεγονότα, τα οποία πρέπει να επισημάνουμε.

**ΣΗΜΑΝΤΙΚΟ!!! Όλα αυτά τα αιτιολογούμε** με συγκεκριμένες πράξεις, εκδηλώσεις και λόγια του ήρωα.

***3.******Ακόμη, κάθε πλασματικός ήρωας χαρακτηρίζεται από …***

* έμμεσα από τις **σκέψεις** του, τις **πράξεις** του ή τις **σχέσει**ς που αναπτύσσει στη διάρκεια της αφήγησης,
* και πολύ πιο άμεσα, από τους **άλλους χαρακτήρες** και φυσικά **από τον αφηγητή**, απ’ το φίλτρο του οποίου περνούν υποχρεωτικά και όλα τα προηγούμενα.

***ΣΗΜΑΝΤΙΚΑ****!!!*

*Στην ουσία, κάθε μυθοπλαστικός χαρακτήρας εξατομικεύει και ταυτόχρονα αντιπροσωπεύει ορισμένα* ***τυπικά γνωρίσματα****: διαθέτει, δηλαδή, κάποια ιδιαίτερα γνωρίσματα που τον κάνουν να ξεχωρίζει και, παράλληλα, εκπροσωπεί κάτι πολύ ευρύτερο από τον εαυτό του.*

*Για να είναι πιο σωστός ο χαρακτηρισμός και για να είμαστε πιο κοντά στο κείμενο, καλό είναι να παραθέτουμε ενδιάμεσα και χαρακτηριστικά* ***αποσπάσματα από το******κείμενο****.*

***ΔΡΑΣΤΗΡΙΟΤΗΤΑ***

***Αφού διαβάσεις προσεκτικά το πολύτιμο υλικό σου,***

***Διάλεξε τον ήρωα ενός λογοτεχνικού κειμένου που έχεις διδαχτεί και χαρακτήρισέ τον! Επίλεξε ελεύθερα όποιον σε εμπνέει περισσότερο.***

***Ή***

***Παρουσίασέ μας έναν ήρωα της δικής σου ζωής …***